న్యూఢిల్లీ: పదవుల కేటాయింపు విషయంలో అసంతృప్తితో రగులుతున్న గుజరాత్ ఉప ముఖ్యమంత్రి నితిన్ పటేల్ బీజేపీ జాతీయ అధ్యక్షుడు అమిత్షా జోక్యంతో శాంతించారు. దీంతో ఇంతవరకూ ఆఫీసు వైపు కూడా వెళ్లేందుకు నిరాకరించిన నితిన్ పటేల్ ఎట్టకేలకు తన మంత్రివర్గ బాధ్యతలు చేపట్టేందుకు అంగీకరించారు. 'ఇవాళ ఉదయం అమిత్షా నాతో మాట్లాడారు. డిప్యూటీ మంత్రిగా క్యాబినెట్లో రెండో ర్యాంకులో ఉన్న మీకు తగిన శాఖ కేటాయిస్తామని భరోసా ఇచ్చారు' అని నితిన్ పటేల్ ఆదివారంనాడు మీడియాతో మాట్లాడుతూ చెప్పారు. అయితే గత ప్రభుత్వంలో ఆయనకు కేటాయించిన ఆర్థిక, పట్టణాభివృద్ధి శాఖల్లో ఏ శాఖ ప్రస్తుతం కేటాయించనున్నారనే విషయాన్ని వెల్లడించేందుకు నితిన్ పటేల్ నిరాకరించారు. 'ముందు శాఖాపరమైన బాధ్యతలు చేపట్టండని అమిత్షా కోరారు. ఇవాళ బాధ్యతలు చేపడతాను. ముఖ్యమంత్రి విజయ్ రూపానీ సైతం గవర్నర్ ఓపీ కోహ్లిని కలిసి నాకు కేటాయించిన కొత్త శాఖకు సంబంధించిన లేఖను అందజేస్తారు' అని నితిన్ చెప్పారు.నితిన్ పటేల్ గత ప్రభుత్వంలో ఆర్థిక, పట్టణాభివృద్ధి వంటి కీలక శాఖలను నిర్వహించారు. అయితే ఈసారి రోడ్లు, భవంతులు, ఆరోగ్యం, వైద్యవిద్య, నర్మద, కల్పసార్, కేపిటల్ ప్రాజెక్టులు వంటి శాఖలు ఆయనకు అప్పగించారు. కీలకమైన ఆర్థిక శాఖను సౌరభ్ పటేల్కు ముఖ్యమంత్రి విజయ్ రూపానీ కేటాయించారు. పట్టణాభివృద్ధి శాఖను మాత్రం సీఎం తన వద్దే ఉంచుకున్నారు. దీంతో తీవ్రంగా అసంతృప్తి చెందిన నితిన్ పటేల్ ఈ విషయాన్ని పార్టీ అధిష్ఠానం దృష్టికి తెచ్చారు. ఇది శాఖలకు సంబంధించిన విషయం కాదని, తన ఆత్మగౌరవానికి సంబధించిన విషయమని పేర్కొన్న నితిన్...తనకు గౌరవప్రదమైన శాఖలు ఇవ్వాలనీ, లేదంటే కేబినెట్ నుంచి తప్పుకునేందుకు అనుమతించాలని కోరారు. కాగా, తాజా పరిణామాల నేపథ్యంలో తాను పార్టీ పట్ల విధేయత, క్రమశిక్షణ కలిగిన సైనికుడిలా సేవలందిస్తానని నితిన్ మీడియాకు తెలిపారు.
newdhilly: padavula ketayimpu vishayamlo asantruptito ragulutunna gujarat upa mukhyamantri nitin patel bgfa jaateeya adhyakshudu amitsha jokyamtho saantinchaaru. deentho intavarakuu aafiisu vaipu kuudaa vellenduku niraakarinchina nitin patel ettakelaku tana mantrivarga baadhyatalu chepattenduku angeekarinchaaru. 'ivaala udayam amitsha naatho matladaru. deputy mantrigaa cabinetlo rendo ryaankulo unna meeku tagina saakha ketayistamani bharosa icharu' ani nitin patel aadivaaramnaadu meediatho maatlaadutuu cheppaaru. ayithe gatha prabhutvamlo aayanaku ketayinchina aardhika, pattanaabhivruddhi saakhallo e saakha prastutam ketayinchanunnarane vishayaanni velladinchenduku nitin patel niraakarinchaaru. 'mundu saakhaaparamaina baadhyatalu chepattandani amitsha koraru. ivaala baadhyatalu chepadatanu. mukhyamantri vijay roopaanii saitam gavarnar opee kohlini kalisi naaku ketayinchina kotta saakhaku sambandhinchina lekhanu andajestaaru' ani nitin cheppaaru.nitin patel gatha prabhutvamlo aardhika, pattanaabhivruddhi vanti keelaka saakhalanu nirvahinchaaru. ayithe eesaari rodlu, bhavantulu, aarogyam, vaidyavidya, narmada, kalpasar, capital praajektulu vanti saakhalu aayanaku appaginchaaru. keelakamaina aardhika saakhanu sourabh patelku mukhyamantri vijay roopaanii ketaayinchaaru. pattanaabhivruddhi saakhanu maatram cm tana vadde unchukunnaaru. deentho teevramgaa asantrupti chendina nitin patel ee vishayaanni party adhishtaanam drushtiki tecchaaru. idhi saakhalaku sambandhinchina vishayam kaadani, tana aatmagouravaaniki sambadhinchina vishayamani perkonna nitin...tanaku gouravapradamaina saakhalu ivvaalanee, ledante kabinet nunchi tappukunenduku anumatinchaalani koraru. kaga, taja parinaamaala nepathyamlo taanu party patla vidheyata, kramasikshana kaligina sainikudila sevalandistaanani nitin mediaku telipaaru.